stanford-oval/wikipedia huggingface dataset:
Luettelo olympiakisojen boikoteista

Olympiakisojen historiassa laajamittaisia boikotteja on ollut kuusi kertaa, kaikki kesäolympialaisissa. Ensimmäinen boikotti tapahtui vuoden 1956 kesäolympialaisissa ja viimeisin vuoden 1988 kesäolympialaisissa.
Luettelo boikoteista

| Olympialaiset | Vuosi | Isäntämaa | Isäntäkaupunki | Boikottivaltiot (sisältää kartan) |
| --- | --- | --- | --- | --- |
| XVI   | 1956 |  Australia | Melbourne |   Alankomaat   Egypti   Espanja   Irak   Kambodža   Kiina   Libanon   Sveitsi |
| XVIII | 1964 |  Japani | Tokio |   Indonesia   Kiinan kansantasavalta   Pohjois-Korea |
| XXI | 1976 |  Kanada | Montreal |   Algeria   Beninin kansantasavalta   Burma   Egypti   Etiopia   Gabon   Gambia   Ghana   Guyana   Irak   Kamerun   Kenia   Keski-Afrikan tasavalta   Kongo   Lesotho   Libya   Madagaskar   Malawi   Mali   Marokko   Niger   Nigeria   Kiinan tasavalta   Sambia   Somalia   Sri Lanka   Sudan   Swazimaa   Tansania   Tšad   Togo   Tunisia   Uganda   Ylä-Volta |
| XXII | 1980 |  Neuvostoliitto | Moskova |   Alankomaiden Antillit   Albanian sosialistinen kansantasavalta   Antigua ja Barbuda   Yhdistyneet arabiemiraatit   Argentiina   Bahama   Bahrain   Bangladesh   Barbados   Belize   Bermuda   Bolivia   Caymansaaret   Chile   Egypti   El Salvador   Etelä-Korea   Fidži   Filippiinit   Gabon   Gambia   Ghana   Haiti   Honduras   Brittiläinen Hongkong   Indonesia   Iran   Israel   Japani   Kanada   Kenia   Keski-Afrikan tasavalta   Kiina   Kiinan Taipei   Liberia   Liechtenstein   Länsi-Saksa   Malawi   Malesia   Marokko   Mauritania   Mauritius   Monaco   Niger   Norja   Norsunluurannikko   Pakistan   Panama   Papua-Uusi-Guinea   Paraguay   Pohjois-Jemen   Qatar   Saudi-Arabia   Singapore   Somalia   Sudan   Suriname   Swazimaa   Thaimaa   Togo   Tšad   Tunisia   Turkki   Uruguay   Yhdysvallat   Yhdysvaltain Neitsytsaaret   Zaire |
| XXIII | 1984 |  Yhdysvallat | Los Angeles |   Afganistanin demokraattinen tasavalta   Albanian sosialistinen kansantasavalta   Angola   Bulgaria   Burkina Faso   Etelä-Jemen   Etiopia   Iran   Itä-Saksa   Kuuba   Laos   Libya   Mongolia   Neuvostoliitto   Pohjois-Korea   Puola   Tšekkoslovakia   Unkarin kansantasavalta   Vietnam |
| XXIV  | 1988 |  Korean tasavalta | Soul |   Albanian sosialistinen kansantasavalta   Etiopia   Kuuba   Madagaskar   Nicaragua   Pohjois-Korea   Seychellit |
Palman tuulivoimapuisto

| Palman tuulivoimapuisto |
| --- | --- |
Valtio:  Suomi
Sijainti:  Somero
Koordinaatit:  60°39′00″N, 23°31′55″E
Rakentaminen alkoi:  2021 
Sähköverkkoon:  2023 
Valmistunut:  2023 
Rakennuttaja:  Ilmatar Energy 
Omistaja:  Ilmatar Somero Oy 
Operaattori:  Ilmatar Service 
Tuulivoimapuisto
Tyyppi:  maatuulivoimalaitos
Korkeus:  115–130 m 
Tuulivoimalat:  4 × Vestas V150 (4,3 MW) 
Kapasiteetti:  17,2 MW  
Vuosituotanto:  50 GWh 
 fiPalman tuulivoimapuisto 
Palman tuulivoimapuisto on Varsinais-Suomen Somerolla Palmanharjulla (Palmankalliolla) sijaitseva tuulivoimapuisto, jossa toimii neljä tuulivoimalaitosta. Niiden kokonaiskapasiteetti on 17 megawattia ja vuosituotanto on noin 50 gigawattituntia. Tuulivoimapuiston on rakentanut Ilmatar Energyn tytäryhtiö Ilmatar Somero Oy, sen omistaa Ilmatar Somero Oy ja sitä operoi Ilmatar Service Oy.
Yleistä

Palman tuulivoimapuisto sijaitsee mäkisellä alueella Someron keskustaajamasta pari kilometriä koilliseen päin. Tuulipuiston pituus on 1,3 kilometriä, leveys 600 metriä, ja kaikki voimalaitokset sisällensä sulkevan alueen pinta-ala on 35 hehtaaria. Voimalat sijaitsevat 115–130 metrin korkeudella mpy.
Tuulivoimalaitokset ovat tanskalaisen Vestaksen valmistamaa V150-mallia, jonka napakorkeus on 105 metriä, tuuliturbiinin halkaisija 150 metriä, ja jonka kapasiteetti on 4,3 megawattia.
Tuulipuistoon on tieyhteys Pikku-Joensuusta. Voimaloiden tuottama sähkö johdetaan 20 kilovoltin jännitteellä keskustaajaman pohjoispuolella sijaitsevalle Palman sähköasemalle, josta sähkö siirretään kantaverkkoon.
Historiaa

Hankkeelle myönnetyn suunnittelutarveratkaisun yhteydessä on selvitetty alueen luontoarvot sekä tehty kattavat tuulivoimapuiston ympäristövaikutusarviot 2012. Palman tuulivoimapuistoon myönnettiin vuonna 2015 rakennusluvat neljälle tuulivoimalalle. Rakennusluvan laillisuutta edelsi siitä tehty valitus. Ympäristölautakunnan maaliskuussa 2015 tekemästä päätöksestä valitettiin, mutta Turun hallinto-oikeus hylkäsi valituksen joulukuussa 2015. Erityinen tapaus oli kesämökin rakennusluvan hylkääminen toukokuussa 2014, koska se aiottiin rakentaa liian lähelle suunniteltua tuulivoimalaa. Hylkäyksestä valitettiin Turun hallinto-oikeuteen, joka kuitenkin hylkäsi valituksen kesäkuussa 2016 ja palautti asian ympäristölautakunnan käsittelyyn. Rakennuslupa sai siten lainvoimaisuuden.
Yhtiö oli varautunut aloittamaan maastossa valmistelevat maastotyöt, mutta hanke koki lisäviiveitä. Uutisen kertomat tiedot sisälsivät tuolloin tuulivoimaloita, joiden napakorkeus oli 120 metriä ja tuuliturbiinin halkaisija 177,5 metriä. Suunnitelmassa lähimmät asuinrakennukset sijaitsivat 700 metrin etäisyydellä. Tämä ei olisi haitannut ollenkaan, jos melumittauksissa yöllinen melutaso olisi jäänyt alle 40 desibelin. Rakennustarkastajan mukaan voimaloiden vaikutusalueella sijaitsi useita vapaa-ajan asuntoja yöllisen vähintään 35 desibelialueen sisällä.
Rakentaminen aloitettiin vuonna 2021 ja seuraavana vuonna tehtiin kallioiselle mäelle kallioporauksia perustusten kiinnityksiä varten. Seuraavana keväänä valettiin tuulivoimaloiden varsinaiset perustukset. Ensimmäistä tuulivoimalaa pystytettiin heinäkuussa 2023  ja koko tuulivoimapuisto valmistui viimeistään lokakuussa 2023.
Earth A.D./Wolfs Blood

| Earth A> D./Wolfs Blood Misfits |
| --- | --- | --- |

Studioalbumin tiedot
 Julkaistu: 1983
 Tuottaja(t): Glenn Danzig
 Tyylilaji: horror punk, hardcore punk
 Kesto: 21.09
 Levy-yhtiö: Plan 9
Misfitsin muut julkaisut
| Walk Among Us 1982 | Earth A.D./Wolf's Blood 1983 | Static Age 1997 |
Earth A.D./Wolf's Blood on yhdysvaltalaisen Misfits -yhtyeen toinen studioalbumi vuodelta 1983.
Kappaleet

Kaikki kappaleet on kirjoittanut Glenn Danzig.
Earth A.D. – 2.09
Queen Wasp – 1.32
Devilock – 1.26
Death Comes Ripping – 1.53
Green Hell – 1.53
Mommy, Can I Go Out and Kill Tonight? – 2.03
Wolf's Blood – 1.13
Demonomania – 0.45
Bloodfeast – 2.29
Hellhound – 1.16
Die, Die My Darling – 3.11
We Bite – 1.15
Kokoonpano

Glenn Danzig - laulu
Doyle - kitara, taustalaulu
Jerry Only - basso
Robo - drums
Palyam

Palyam (hepr. ‏פלי"ם‎, lyhennys Plugat HaYam (hepreaksi פלוגת הים), kirjaimellisesti Meriseura) oli Palmachin meriyksikkö. Se muodostettiin huhtikuussa 1945 Palmachin kymmenentenä komppaniana (Pluga Yud) ja koostui Palmachin merijoukkueesta.
Aiheesta muualla

Wikimedia Commonsissa on kuvia tai muita tiedostoja aiheesta .
Palyamin viralliset sivut
Streisandin ilmiö

California Coastal Records Projectin ilmakuva, jossa Streisandin rantatalo näkyy.
Streisandin ilmiöllä (engl. Streisand effect) tarkoitetaan tapauksia, joissa yritykset vaientaa tai poistaa internetissä julkaistua informaatiota – esimerkiksi valokuvia, videoita tai tekstiä – johtavatkin informaation saaman julkisuuden räjähdysmäiseen kasvuun. Ilmiön on nimennyt Techdirt-blogin ylläpitäjä Mike Masnick laulaja-näyttelijä Barbra Streisandin mukaan.
Vuonna 2003 Streisand haastoi oikeuteen valokuvaaja Kenneth Adelmanin, joka osana Kalifornian rannikon eroosiota kartoittavaa valokuvaushankettaan oli julkaissut verkkosivullaan ilmakuvan Streisandin rantatalosta Malibussa. Oikeus hylkäsi Streisandin vaatimukset. Tapauksen saama runsas julkisuus keräsi Adelmanin sivuille hänen oman arvionsa mukaan yli miljoona uutta kävijää ja ilmakuvaa julkaistiin sanomalehdissä ympäri maailman. Ennen oikeusjuttua vain harvat olivat havainneet talon ilmakuvista.
Jo vuonna 1993 John Gilmore kuvasi vastaavaa ilmiötä seuraavasti: ”Verkko tulkitsee sensuurin vaurioksi ja reitittää sen ohi.”
Esimerkkejä

Huhtikuussa 2013 Ranskan tiedustelupalvelu DCRI yritti poistattaa ranskankielisestä Wikipediasta Pierre-sur-Hauten sotilasradioasemasta kertovan artikkelin, minkä jälkeen kyseinen artikkeli nousi nopeasti ranskankielisen Wikipedian luetuimmaksi.
Itzcuintlipotzotli

| Itzcuintlipotzotli> Avaintiedot |
| --- | --- |
Alkuperämaa:   Meksiko
Määrä:  kuollut sukupuuttoon
Rodun syntyaika:  viimeistään 1700-luku
Alkuperäinen käyttö:  liharuoka
Muita nimityksiä:  izcuintepozotli, ytzcuinte porzotli, perro jorobado
FCI-luokitus:  ei FCI-rotu
Ulkonäkö
Väritys:  valko-, musta- ja ruskealaikkuinen
Itzcuintlipotzotli on sukupuuttoon kuollut meksikolainen koirarotu.
Ulkonäkö

Itzcuintlipotzotli vastasi kooltaan "maltalaista terrieriä" (maltankoiraa). Se oli epämuodostunut ja sillä oli kyttyräselkä. Pää oli pieni ja susimainen, kuononselkä erottuva, korvat riippuvat ja häntä lyhyt. Niska oli lyhyt ja paksu ja runko raskas ja möykkyinen. Koira oli todennäköisesti joko karvaton tai äärimmäisen lyhytkarvainen. Iho oli täynnä valkoisia, mustia ja ruskeita laikkuja.
Alkuperä

Rotua esiintyi Tarascan alueella Michoacánin osavaltiossa, ja ensimmäinen kuvaus siitä on vuodelta 1780. Sitä kasvatettiin yksinomaan liharuuaksi. Omistajan kuoltua koira haudattiin hänen mukanaan – todennäköisesti, jotta se voisi toimia ruokavarantona matkalla tuonpuoleiseen. Viimeinen havainto rodusta tehtiin vuonna 1843, jolloin rouva Calderón de la Barca näki kuolleen yksilön riippumassa koukusta majatalon seinällä 48 km Mexico Citystä pohjoiseen.
Etymologia

Espanjaksi rotu tunnettiin nimellä perro jorobado, "kyttyräselkäinen koira". Myös alkuperäinen asteekkinimi izcuintlipotzotli tarkoittaa samaa (itzcuintli = "koira", potzotli = "kyttyräselkä").
Alkuperäinen kaiverrus itzcuintlipotzotli teoksesta Novae Hispaniae thesaurus
Ali Hewson

Ali Hewson
Alison Hewson (oik. Alison Stewart, s. 23. maaliskuuta 1961, Dublin) on U2-yhtyeen laulaja Bonon vaimo. He menivät naimisiin Irlannissa 21. elokuuta 1982 ja heillä on neljä lasta, Jordan (s. 10. toukokuuta 1989), Eve (s. 7. heinäkuuta 1991), Elijah Bob (s. 18. elokuuta 1999), John Abraham (s. 21. toukokuuta 2001).
Hän on myös toiminut myös tv-ohjelmien kertojana ja tuottajana.
Filmfare Awards 2019

Filmfare Awards 2019 oli 15. helmikuuta 2020 Guwahatissa pidetty tilaisuus, jossa palkittiin vuoden 2019 parhaat hindinkieliset elokuvat. Se oli 65:s Filmfare Awards -tilaisuus.
Palkintojen voittajat ja ehdokkaat > Kriitikkopalkinnot

| Paras elokuva (paras ohjaus) |
| --- | --- |
 Article 15 – Anubhav Sinha  Sonchiriya – Abhishek Chaubey Mard Ko Dard Nahi Hota – Vasant Bala  Photograph – Ritesh Batra  The Sky Is Pink – Shonali Bose
Paras miesnäyttelijä: Paras naisnäyttelijä
 Ayushmann Khurrana – Article 15 Akshaye Khanna – Section 375  Nawazuddin Siddiqui –  Photograph  Rajkummar Rao – Judgementall Hai Kya:  Bhumi Pednekar – Saand Ki Aankh  Taapsee Pannu – Saand Ki Aankh Bhumi Pednekar – Sonchiriya  Kangana Ranaut – Judgementall Hai Kya  Radhika Madan – Mard Ko Dard Nahi Hota  Sanya Malhotra – Photograph
Palkintojen voittajat ja ehdokkaat > Erikoispalkinnot

| Erikoispalkinto | Erikoispalkinto |  |
| --- | --- | --- |
 Govinda – erinomaisuus intialaisessa elokuvateollisuudessa
Erikoispalkinto: 
 Manish Malhotra – 30 vuoden merkittävä panos Bollywood-muodille: 
Elämäntyöpalkinto: 
 Ramesh Sippy: 
R. D. Burman -palkinto: 
 Sashwat Sachdev:
Palkintojen voittajat ja ehdokkaat > Lyhytelokuvapalkinnot

| Paras lyhytelokuva> Fiktio | Paras lyhytelokuva> Fiktio | Paras lyhytelokuva> Ei-fiktio | Paras lyhytelokuva> Ei-fiktio | Paras lyhytelokuva> Yleisön valinta | Paras lyhytelokuva> Yleisön valinta |
| --- | --- | --- | --- | --- | --- |
|  Shazia Iqbal – Bebaak |  Shazia Iqbal – Bebaak |  Ananth Narayan Mahadevan – Village of a Lesser God |  Ananth Narayan Mahadevan – Village of a Lesser God |  Deshi |  Deshi |
| Paras miesnäyttelijä lyhytelokuvassa | Paras miesnäyttelijä lyhytelokuvassa | Paras miesnäyttelijä lyhytelokuvassa | Paras naisnäyttelijä lyhytelokuvassa | Paras naisnäyttelijä lyhytelokuvassa | Paras naisnäyttelijä lyhytelokuvassa |
|  Rajesh Sharma – Tindey |  Rajesh Sharma – Tindey |  Rajesh Sharma – Tindey |  Sarah Hashmi – Bebaak |  Sarah Hashmi – Bebaak |  Sarah Hashmi – Bebaak |
Eniten voittoja saaneet elokuvat

13 voittoa: Gully Boy
3 voittoa: Article 15, Uri: The Surgical Strike, War
2 voittoa: Kalank, Sonchiriya
Han-koira

| Han-koira> Avaintiedot |
| --- | --- |
Alkuperämaa:   Kiina
Määrä:  kuollut sukuputtoon
Rodun syntyaika:  muinainen
Alkuperäinen käyttö:  vartiointi
Muita nimityksiä:  Han Dog, Han Dynasty Dog
FCI-luokitus:  ei FCI-rotu
Han-koira on sukupuuttoon kuollut kiinalainen koirarotu.
Ulkonäkö

Rotu muistutti lyhytkarvaista chow chow'ta ja shar peita. Se oli tukevarakenteinen. Pää oli leveä ja leuat vahvat. Korvat olivat eteenpäin taittuneet tai typistetyt. Niska oli paksu. Raajat olivat lyhyehköt. Häntä oli selän päälle kiertynyt.
Luonne ja käyttäytyminen

Han-koira oli hurjaluonteinen vahtikoira, jota pidettiin pihalla kytkettynä estämässä tunkeilijoiden pääsyä taloon ja hälyttämässä äänekkäästi heidän lähestyessään.
Alkuperä

Han-koira oli suosittu Kiinassa Han-dynastian aikaan. Sitä käytettiin talojen vartiointiin ja siitä tehtyjä patsaita hautojen vartiointiin. Se puettiin tietynlaisiin valjaisiin, jotka koostuivat paksusta rintalukkoon kytkeytyneestä kaulapannasta ja niskan päällä sijainneesta vahvasta renkaasta.
Vuosien 25–220 jaa. vallalla olleen itäisen Han-dynastian aikana rotua esittäviä patsaita vietiin paikallisiin hautakammioihin. Niiden symbolisen merkityksen uskottiin olleen kuolleiden omistajiensa vartiointi. Niitä oli sekä lasitettuina että lasittamattomina versioina.
Alkuperä > Vaikutus muihin rotuihin

Desmond Morriksen mukaan rotu saattoi olla chow chow'n ja shar pein varhainen kantamuoto. Joidenkin lähteiden mukaan se on saattanut vaikuttaa myös chongqinginkoiran kehittymiseen.
Mount Vernon (New York)

Mount Vernon sijaitsee Westchesterin piirikunnan etelärajalla.
Katunäkymä Fleetwoodista Mount Vernonin luoteiskulmassa.
Mount Vernon on kaupunki New Yorkin osavaltion Westchesterin piirikunnassa Yhdysvalloissa, parikymmentä kilometriä New Yorkin Manhattanilta koilliseen heti Bronxin pohjoispuolella. Vuoden 2010 väestönlaskennassa Mount Vernonin väkiluku oli 67 292, mikä teki siitä piirikuntansa neljänneksi suurimman ja New Yorkin osavaltion kahdeksanneksi suurimman kaupungin.
Mount Vernonin asukkaista valtaosa on mustia. Länsi-itäsuunnassa kulkeva Metro-North-rautatieyhtiön New Haven Line jakaa Mount Vernonin maantieteellisesti kahtia. Rautatien eteläpuoliset osat ovat kaupungistuneita afroamerikkalaisten asuinalueita ja muistuttavat eteläistä naapuripiirikuntaa, New Yorkin Bronxia. Rautatien pohjoispuolella on pientalovaltaisia vauraiden perheiden asuinalueita.
Tunnettuja Mount Vernonissa syntyneitä henkilöitä ovat näyttelijät Denzel Washington, Larry Haines ja Art Carney, taitoluistelija Beatrix Loughran sekä lauluntekijä Johnny Marks.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin virallinen sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mount Vernon, New York
Käännös suomeksi
Jaakko Sjölin

Jaakko Sjölin (19. joulukuuta 1836 Kälviä – 18. maaliskuuta 1916 Helsinki) oli suomalainen maanmittari ja maanmittaushallituksen ylitirehtööri 1887–1915.
Jaakko Sjölinin samananiminen isä oli maanviljelijä ja kartantekijä, äiti oli Loviisa Jääskö. Sjölin oli jo kouluaikoina maanmittarin apulaisena. Ylioppilaaksi hän tuli Kuopion lyseosta 1861 ja suoritti samana vuonna maanmittausauskultantin tutkinnon. Varamaanmittari hänestä tuli 1864, ylimääräinen komissiomaanmittari 1871, maanmittausylihallituksen insinööri 1876 ja  Uudenmaan läänin lääninmaanmittari 1883. Suomen kieli tuli 1888–1889 Sjölinin aloitteesta maanmittaushallituksessa ensimmäisenä keskusvirastona viralliseksi kieleksi. Hän sai tunnustusta sekä maanmittausalalta että valtiovallan suunnasta työstään maanmittauksen hyväksi. Hän suomensi vuoden 1848 maanmittausasetukset 1882 ja laati uuden suomalaisen maanmittauksen ammattisanaston sekä osallistui uuden jakolain laatimiseen vuonna 1900. Sjölin sai todellisen valtioneuvoksen arvon 1915.
Harmaawalesinlammaskoira

| Harmaa walesinlammaskoira> Avaintiedot |
| --- | --- |
Alkuperämaa:   Wales,  Iso-Britannia
Määrä:  kuollut sukupuuttoon
Alkuperäinen käyttö:  paimennus
Muita nimityksiä:  Hen Gi Defaid Llwyd Cymreig, Old Welsh Grey, Welsh Grey
FCI-luokitus:  ei FCI-rotu
Ulkonäkö
Paino:  16–18 kg
Säkäkorkeus:  43–46 cm
Väritys:  fawn tai vaaleanruskea
Harmaa walesinlammaskoira (kymriksi Hen Gi Defaid Llwyd Cymreig, engl. Old Welsh Grey) on sukupuuttoon kuollut walesilainen koirarotu.
Ulkonäkö

Harmaa walesinlammaskoira oli keskikokoinen, epäsiistin näköinen lammaskoira. Clifford Hubbardin mukaan se oli vähemmän kaunis koira, joka muistutti pientä, vanhanaikaista partacollieta. Häntä oli pitkä ja tuuhea. Karvapeite oli karhea, pörröinen ja takkuinen. Väritys oli rodun nimestä huolimatta yleensä keltainen (fawn) tai vaaleanruskea. Säkäkorkeus vaihteli 43–46 cm ja paino 16–18 kg välillä.
Luonne ja käyttäytyminen

Rotua kuvailtiin valppaaksi.
Alkuperä

Rotu oli alkuperältään muinainen. Sitä esiintyi yleisimmin Snowdonian alueella Luoteis-Walesissa. Joidenkin mielestä se olisi ollut partacollien kantarotu. Todennäköisesti se jäikin tämän uuden rodun suosion varjoon.
Alkuperä > Vaikutus muihin rotuihin

1900-luvun alussa walesilaiset uudisasukkaat saapuivat Etelä-Amerikkaan ja toivat mukanaan harmaita walesinlammaskoiria. Siellä niitä käytettiin lammaslaumojen ohjailuun sekä niiden suojelemiseen petoja ja varkaita vastaan. Uudessa elinympäristössä ja uuden käyttötarkoituksen myötä ne alkoivat vähitellen muuttua ja sopeutua, ja niiden jälkeläisestä muodostui lopulta uusi rotu nimeltä patagonianlammaskoira.
Suleiman Kipses Simotwo

Suleiman Kipses Simotwo (82)
Suleiman Kipses Simotwo (s. 21. huhtikuuta 1980) on kenialainen kestävyysjuoksija. Pääasiassa hän kilpaili 1 500 metrin juoksussa ja uransa viimeisinä vuosina maratonilla.
Simotwo sijoittui 1 500 metrillä vuoden 2005 IAAF:n yleisurheilufinaalissa neljänneksi ajalla 3.33,71. Vuoden 2007 yleisurheilufinaalissa hän oli kolmas ajalla 3.38,36. Valencian MM-hallikisoissa 2008 hän oli seitsemäs ajalla 3.41,04. Simotwo on urallaan voittanut yhden GP-kilpailun, 1 500 metrin juoksun Athletissima-kilpailuissa 5. heinäkuuta vuonna 2005.
Simotwo antoi huhtikuussa 2017 Wienin maratonin yhteydessä positiivisen dopingnäytteen ja sai neljän vuoden kilpailukiellon ajalle 14.7.2017–13.7.2021.
Henkilökohtaiset ennätykset

Ulkoradat:
800 m: 1.45,5, Nairobi, 18. kesäkuuta 2005
1 000 m: 2.19,31, Sondershausen, 1. syyskuuta 2004
1 500 m: 3.31,67, Saint-Denis, 8. heinäkuuta 2006
maili: 3.50,82, Oslo, 29. heinäkuuta 2005
2 000 m: 4.59,06, Liège, 2. syyskuuta 2003
3 000 m: 7.40,26, Berliini, 22. elokuuta 2010
5 000 m: 13.36,01, Montreuil-sous-Bois, 7. kesäkuuta 2011
puolimaraton: 1.02.50, Vitry-sur-Seine, 8. huhtikuuta 2012
maraton: 2.08.49, Frankfurt, 25. lokakuuta 2015
Sisäradat:
1 000 m: 2.18,13, Gent, 24. helmikuuta, 2008
1 500 m: 3.35,24, Stuttgart, 4. helmikuuta, 2006
maili: 4.00,41, Liévin, 10. helmikuuta 2009
3 000 m: 7.47,03, Pariisi, 13. helmikuuta 2009
Yasmin Warsame

Yasmin Abshir Warsame (s. 5. toukokuuta 1976 Mogadishu) on somalialaissyntyinen, kanadalaistunut malli.
Warsame on työskennellyt muun muassa IMG Modelsin (New York) ja Next Model Managementin (Pariisi) mallina. Hänen kuviaan on ollut muun muassa Flaren (maaliskuu 2003), Ellen (8.11.2013) ja Amican (lokakuu 2003) kansissa. Warsame on istunut tuomaristossa ohjelmassa Kanadan huippumalli haussa.
Warsame on nuorin 21:sta sisaruksesta. Hänen moniavioisen isänsä kuoltua hänet kasvattivat hänen sisaruksensa. Somaliasta Warsame lähti Keniaan ja sitten Sambiaan. 9-vuotiaana hän asui Lontoossa, josta hän 15-vuotiaana muutti Kanadaan. Torontossa Warsame työskenteli high schoolin jälkeen klinikalla ja luki Seneca Collegessa psykologiaa ja sosiologiaa. 19-vuotiaana hän solmi avioliiton, joka johti neljän vuoden päästä eroamiseen. Warsame aloitti mallintyöt, ja ensimmäisen otoksen aikaan hän odotti poikaansa Hamzahia.
Boom Beach

| Boom Beach |
| --- | --- |

Kehittäjä:  Supercell
Julkaisija:  Supercell
Jakelija:  Supercell
Julkaistu:  27.3.2014
Lajityyppi:  RTS-peli
Pelimuoto:  moninpeli
Ikäluokitus:  PEGI: 7, Apple: 9+
Alusta:  Android, iOS
Hinnoittelutapa:  ilmainen
Jakelumuoto:  Google Play, iTunes
Vaatimukset:  Android 4.0.3 tai uudempi iOS 7 tai uudempi
Lisää peliartikkeleitaVideopelien teemasivulla
Infobox OK   : 
Boom Beach on Supercell-peliyhtiön luoma peli, jossa kehitetään omaa saaritukikohtaa ja taistellaan toisia vastaan. Pelissä on joitakin samoja ominaisuuksia kun Supercellin aiemmin luomassa Clash of Clans -pelissä. Se nousi nopeasti julkaisunsa jälkeen App Storen ilmaisten sovellusten TOP5-listalle.
Suomen 100-vuotissyntymäpäivän kunniaksi Boom Beachiin lisättiin joulukuussa 2017 suomen kieli, eli mahdollisuus pelaajalle vaihtaa pelin kieleksi suomi.
Historia

Supercell julkisti iOS:lle Boom Beachin beetaversion marraskuussa 2013 Kanadassa ja tammikuussa 2014 Australiassa. Peli julkaistiin iOS:lle maaliskuussa 2014. Android-versio julkaistiin aluksi vain Suomessa ja Saksassa kesäkuussa 2014.
Pelaaminen

Boom Beachissa rakennetaan omalle saarelle tukikohtaa. Niin kuin Clash of Clansissa, Boom Beachissa pelaaja on yksin, mutta voi liittoutua toisten pelaajien kanssa. Boom Beachin valuuttana ovat kulta ja jalokivet. Jalokiviä voi ostaa oikealla rahalla tai esimerkiksi löytää kartalle ilmestyvistä arkuista. Jalokivillä voi ostaa muita resursseja sekä nopeuttaa rakennusten rakennusaikaa ja näin tehostaa pelaamistaan. Valuutan lisäksi pelissä olevia kerättäviä resursseja ovat mm. puu, kivi, rauta ja "taikakivet", joista pelaaja voi luoda erilaisia taikavoimia omaavia patsaita tukikohtaansa. Patsaat voivat esim. nopeuttaa resurssien saantia.
Kuten Clash of Clansissa, pelin tarkoituksena on rakentaa itselleen mahdollisimman hyvä tukikohta, joka kestää muiden pelaajien hyökkäykset, sekä kehittää mahdollisimman hyvät joukot ja tuhota muiden pelaajien tukikohdat. Kylien tuhoamisesta saa mitaleja, joita pelissä on tarkoitus kerätä. Mitaleja menettää, mikäli muut pelaajat onnistuvat tuhoamaan pelaajan tukikohdan.
Muiden pelaajien lisäksi kartalla näkyy Boom Beachin NPC-pahis luutnantti Hammermanin tukikohdat, jotka pelaajan on tarkoitus myös tuhota. Hammerman myös valtaa koko ajan pelaajaa ympäröivistä saarista puolueettomia NPC-kyliä, jotka pelaajan on tarkoitus yrittää vapauttaa. Kun pelaaja onnistuu vapauttamaan kylän, kyläläiset antavat hänelle vastineeksi resursseja ja he lähettävät pelaajalle pienen määrän kultaa säännöllisesti.
Kun pelaaja on tuhonnut NPC Dr. Terrorin ensimmäisen tukikohdan, joka keskiviikko ja lauantai pelaajan kartalle tulee näkyviin Dr. Terrorin Terror Stage -tukikohta, joka pysyy näkyvissä 21 tuntia. Aina kun pelaaja tuhoaa Terror Stage -tukikohdan, sen tilalle tulee uusi vaikeampi Terror Stage. Tasoja on yhteensä 7. Terror Stagejen tuhoaminen antaa violetteja "taikakiviä" (engl. Dark Crystals), joista rakennettavat patsaat voivat mm. lisätä pelaajan aselaivan energiaa tai hyökkäyksien lopussa saatua resurssibonusta.
Vastaanotto

Boom Beach on saanut kriitikoilta hyvän vastaanoton. Gamezbo-sivusto kehui pelin ennakkovaikutelmia reilusti Clash of Clansia paremmiksi. Supercellin toimitusjohtaja Ilkka Paananen kertoi Helsingin Sanomien haastattelussa pelin suosion yllättäneen yhtiönkin. Boom Beach kohosi heti iOS-version julkaisupäivänä kymmenen ladatuimman iPhone-sovelluksen joukkoon 22:ssa maassa. App Storessa pelin tähtiluokitus oli 4,5 viidestä.